b'\n_START_ARTICLE_\nHunndalen\n_START_SECTION_\nHistorie\n_START_PARAGRAPH_\nHunndalen som industristed er et av de eldste i Oppland. Selve nerven i Hunndalen var dengang Toten Cellulosefabrikk (nedlagt 1981). Bedriften O. Mustad & S\xc3\xb8n AS (produsent av fiskekroker og jernvareutstyr) er fortsatt aktiv i omr\xc3\xa5det etter en rekke nedbemanninger. Mustads gamle industriomr\xc3\xa5de har de siste \xc3\xa5rene blitt revitalisert med en rekke nye foretak \xe2\x80\x93 og fremst\xc3\xa5r i dag som Mustad N\xc3\xa6ringspark beliggende p\xc3\xa5 grensen mellom Hunndalen bydel og Gj\xc3\xb8vik sentrum. Den gamle og pittoreske mursteinsbebyggelsen langs Hunnselva huser pr. 2012 en rekke nye foretak, som for eksempel Telenor kundeservice og diverse lokale entrepren\xc3\xb8rer.\n_START_SECTION_\nKirke\n_START_PARAGRAPH_\nHunn menighet omfatter Hunndalen og store deler av Nordbyen. Menighetens kirkebygg ligger p\xc3\xa5 grensen mellom de to bydelene, og samles i nye Hunn kirke med adresse \xc3\x85sveien 35.\n_START_SECTION_\nSkole, barnehage og fritid\n_START_PARAGRAPH_\nI bydelen ligger to skoler, Blomhaug barneskole med nesten 400 elever og Vardal ungdomsskole. Hunndalen har ogs\xc3\xa5 en rekke barnehager, blant annet Huskestua, Marka og Misjonshuset._NEWLINE_Fritidsklubben "M\xc3\xb8teplassen" som er \xc3\xa5pen p\xc3\xa5 onsdager er popul\xc3\xa6r blant bydelens unge innbyggere. Det er ogs\xc3\xa5 en ballbinge p\xc3\xa5 Vardal idrettsplass, noen fotballbaner og en lekeplass beliggende langs Hunnselva i det som n\xc3\xa5 kalles Elveparken.\n_START_SECTION_\nForretninger, firmaer i Hunndalen\n_START_PARAGRAPH_\nBilbyen Hunndalen kalles tettstedet av de som skal se p\xc3\xa5 bil. Tre store dagligvareforretninger finnes ogs\xc3\xa5 i bydelen i tillegg til b\xc3\xa5de Lekeland og nytt kj\xc3\xb8pesenter i Kallerud Handelspark.'